Udruženje i Servis centar „DLAN“ Zenica organizuju humanitarni bazar „Herojima s ljubavlju“

Udruženje i Servis centar „DLAN“ Zenica organizuju humanitarni bazar simbolučnog naziva „Herojima s ljubavlju“ u subotu 12.02.2022. u holu shopping centra na Kamberovića polju u Zenici.

Bazar će se održati u periodu od 10 do 15 sati. Povod organizacije bazara je obilježavanje 10 godina uspješnog rada Udruženja „DLAN“.

Posjetioci bazara na raspolaganju će imati rukotvorine nastale na radionicama u sklopu Servis centra (nakit, predmete ukrašene decoupage tehnikom, ruže od krep papira, proizvode iz radionice krojenja i šivenja, sitne kolačiće i još mnogo toga)

Cilj nam je da kroz ovu aktivnost prikupimo novac koji ide u fond za pružanje usluga našim korisnicima koje su za njih potpuno besplatne. Napominjemo i činjenicu da je jako puno plemenitih ljudi dobre volje koji su ovom prilikom stali uz nas i donirali proizvode koje sami ručno izrađuju i na taj način pokušavaju zaraditi novac ali i doprinijeti zajednici u kojoj žive, poručili su organizatori.